stanford-oval/wikipedia huggingface dataset:
Tartu Ülikool/Rock

| Rock |
| --- | --- |
Liiga:  SEB Korvpalli Meistriliiga Baltic Basketball League EuroChallenge
Perustettu:  1944
Areena:  Tartu Ülikooli Spordihoone kapasiteetti 4 000
Kotipaikka:  Tartto, Viro
Värit:  musta ja valkoinen
Presidentti:   Riho Illak
Kapteeni:   Gert Kullamäe
Mestaruudet:   5 Viron mestaruus  2 Viron Cup  1 USSR Mestaruus  16 ESSR Mestaruus 
Kotisivu:  www.tysk.ee/rock
Tartu Ülikool/Rock (Tarton yliopisto/Rock) on virolainen koripalloseura.
Tartu Rock on vanhin edelleen koripalloa pelaava virolaisjoukkue. Se liittyi SEB Korvpalli Meistriliigaan heti sen perustamisen yhteydessä vuonna 1944. 1950-luvulla seura voitti Viron sosialistinen neuvostotasavallan mestaruuden viisi kertaa peräkkäin. Rock voitti myös kausien 2006–2008 Viron mestaruuden.
Aiheesta muualla

Epävirallinen kotisivu (Arkistoitu – Internet Archive) (viroksi)
Rock EuroChallengen virallisilla sivuilla (englanniksi)
Tartu mikkiin

| Tartu Mikkiin |
| --- | --- |

Tyyli:  Viihdeohjelma
Kestoaika:  50 minuuttia
Pääosissa:  Sami Hintsanen (juontaja)
Alkuperämaa:  Tanska
Verkko:  Yle TV2
Esitetty:  1. syyskuuta 2006 –  2. tammikuuta 2015
Tuotantokausia:  9
Jaksoja:  260
Tuotanto
Tuotantoyhtiö(t):  FremantleMedia Finland
Palkinnot
Voitetut:  Kultainen Venla (2011)
Aiheesta muualla
Virallinen sivusto
IMDb 
Tartu mikkiin oli vuosina 2006–2015 Yle TV2 -kanavalla esitetty musiikkiviihdeohjelma, jonka tuotti yhteistyössä FremantleMedia Finland ja Yle Viihde. Ohjelmaa esitettiin perjantai-iltaisin klo 21 alkaen. Ohjelma perustuu tanskalaiseen "Grib Mikrofonen" -formaattiin, jossa laulajavieraat arvailevat ja esittävät lauluja inserttien perusteella. Niissä kuullaan tunnetuista kappaleista pelkkä laulu tavallisten suomalaisten ihmisten esittäminä, joita kuvataan eri paikoissa ympäri Suomea. Inserttien laulajat saavat musiikin karaokelevyltä kuulokkeisiin ja näkevät sanat edessään ruudulta. Osa laulajista kutsutaan myös vieraiksi studioyleisöön. Suomalaisen formaatin ensimmäinen osa esitettiin 1. syyskuuta 2006.
Ohjelmaa juonsi Sami Hintsanen. Houseyhtyeessä soittivat Teemu Broman (basso), Saku Mattila (kitara), Okke Komulainen (koskettimet) ja Tomi Hyttinen (rummut) sekä Eeva Kontu (piano, saksofoni, huilu), joka toimi myös kapellimestarina.
Vuosina 2006-2012 ohjelman alkuperäisessä bändissä soittivat Mikko Mäkinen (koskettimet, kapellimestari), Ville Nurmi (kitara), Anssi Växby (basso) ja Risto Niinikoski (rummut).
Ohjelma on palkittu Kultaisella Venlalla 2011.
Lokakuussa 2014 ilmoitettiin että ohjelma päättyy tammikuussa 2015.  Ohjelman viimeinen lähetys esitettiin 2. tammikuuta 2015.
Aiheesta muualla

Tartu Mikkiin -ohjelman kotisivu.
Grib Mikrofonen -ohjelma IMDB:ssä
Beren (käskynhaltija)

Beren on fiktiivinen henkilö J. R. R. Tolkienin luomassa Keski-Maassa. Hän oli Gondorin 19. käskynhaltija. Beren seurasi isäänsä Egalmothia tämän kuoltua vuonna 2743 Kolmatta Aikaa.
Beren käytti suuren osan hallintokauttaan taistellen Umbarin merirosvoja vastaan etelä-Gondorissa ja Dol Amrothin prinssi Amrothos tapettiin vuonna 2746 KA. Pitkän Talven aikana Rohanin kimppuun hyökättiin, mutta molempien kansakuntien ollessa hyökkäyksen alaisena samanaikaisesti kumpikaan ei kyennyt auttamaan toista. Täten kun Saruman yllättäen ilmestyi ja pyysi lupaa sijoittua Rautapihaan Beren antoi hänelle avaimet Orthanciin mielellään.
Bereniä seurasi hänen poikansa Beregond vuonna 2763 KA.
| 0 | 1 | 2 | 3 |
| --- | --- | --- | --- |
|   | Edeltäjä: Egalmoth | Gondorin käskynhaltija 2743 – 2763 | Seuraaja: Beregond |
The Imperials

| The Imperials |
| --- | --- |
 Vasemmalta oikealle: Evans, Smith, Will ja Morales
Tiedot
Toiminnassa:  1964–
Tyylilaji:  Kristillinen, nykyaikainen kristillinen, gospel
Kotipaikka:  Atlanta, Georgia, USA
Laulukieli:  englanti
Jäsenet:  Rick Evans   Robbie Hiner   Lonnie Ott   Michael Schlee  
Aiheesta muualla
Kotisivut
Infobox OKNimi-testi OK: 
The Imperials on vuonna 1964 perustettu kristillinen pop- ja country-yhtye. Imperials on julkaissut yli neljäkymmentä levyä ja saanut useita Grammy-palkintoja. Imperials on esiintynyt yli 20 maassa. Imperials toimi Elvis Presleyn taustayhtyeenä toukokuusta 1966 kesäkuuhun 1971. Elviksen kanssaa yhtye äänitti kaksi Grammyn saanutta gospel-äänitettä: How Great Thou Art ja He Touched Me. Yhtye esiintyy myös Elviksen elämästä kertovassa dokumenttielokuvassa.
The Imperials on vieraillut Suomessa mm. Finlandia-talossa vuosina 1974 ja 1975. Jälkimmäinen konsertti esitettiin TV1:n Iltatähti-ohjelmassa. Vuonna 2012 Imperials esiintyi Keuruulla ja Helsingissä.
Palkinnot ja huomionsoitukset

GMA Gospel Music-kunniagallerian jäsen (1998)
Palkinnot ja huomionsoitukset > Dove-palkinto

| Vuosi | Palkinto | Tulos |
| --- | --- | --- |
| 1969 | Vuoden miesyhtye | Palkittu |
| 1975 | Vuoden miesyhtye | Palkittu |
| 1976 | Vuoden miesyhtye | Palkittu |
| 1980 | Vuoden miesyhtye | Palkittu |
| 1981 | Vuoden yhtye | Palkittu |
| 1982 | Vuoden yhtye | Palkittu |
| 1983 | Vuoden yhtye | Palkittu |
Berengar I

Berengar I keskiaikaisessa käsikirjoituksessa.
Berengar I (k. 7. huhtikuuta 924), joka tunnettiin myös nimellä Berengario, oli Friulin herttua ja rajakreivi sekä Italian kuningas 888-924 ja vuodesta 915 Pyhän saksalais-roomalaisen keisarikunnan keisari. Hän oli Friulin frankkilaisen rajakreivin Eberhard Friulilaisen poika. Äitinsä Giselan puolelta hän oli frankkien keisarin Ludvig Hurskaan tyttärenpoika.
Kaarle Paksun kuoltua Berengar valittiin Italian kuninkaaksi Paviassa 888. Hän sai kuitenkin koko Italian hallintaansa vasta seuraavana vuonna Spoleton Lambertin kuoltua. Kapinalliset ylimykset kutsuivat vuonna 900 Ludvig III:n Italiaan, jossa hänet kruunattiin langobardien kuninkaaksi ja seuraavana vuonna keisariksi. Berengar onnistui karkottamaan Ludvigin Italiasta, mutta tämä palasi pian takaisin. Vuonna 905 Ludvig vangittiin Veronassa ja sokaistiin. Paavi Johannes X kruunasi Berengarin keisariksi 915. Italian ylimystö kutsui vuonna 922 Burgundin Rudolf II:n Italiaan, ja myöhemmin Rudolf löi Berengarin lähellä Piacenzaa. Berengarin oma mies murhasi hänet seuraavana keväänä.
Timo Koskinen

Timo Koskinen (s. 1965) on suomalainen pianisti.
Koskinen opiskeli pianonsoittoa Sibelius-Akatemian nuorisokoulutuksessa Liisa Pohjolan ja Matti Raekallion johdolla 1979–84, Chopin-akatemiassa Varsovassa Andrzej Stefañskin johdolla 1984–85 ja Sibelius-Akatemian solistisella osastolla 1987–90 Yrjö Carlsonin, Mervi Kiannon ja Erik T. Tawaststjernan johdolla. Hän suoritti pianonsoiton A-tutkinnon 1989.
Koskinen on toiminut Paimion seurakunnan kanttorina 1987–93 ja Sibelius-Akatemian kamaripianistilehtorina vuodesta 1993. Hän piti ensikonserttinsa Helsingissä vuonna 1990.
Koskinen sai ensimmäisen palkinnon Ilmari Hannikainen -pianokilpailussa vuonna 1978 alle 16-vuotiaiden sarjassa ja toisen palkinnon Maj Lind -pianokilpailussa vuonna 1988.
Autistien oikeuksien liike

St. Paul, Minnesota, 20.9.2015. Noin sata mielenosoittajaa sulki raitiotien raiteilla maaten autistiseen Marcus Abramsiin kohdistuneen poliisiväkivallan johdosta. Poliisi pidätti 17-vuotiaan Abramsin väkivaltaisesti elokuun lopulla 2015. Pidätyksessä nuorukaiselta halkesi huuli ja hänelle tuli pakkoliikkeitä.
Autistien oikeuksien liike on Yhdysvalloissa 1980-luvulla syntynyt sosiaalisen oikeudenmukaisuuden liike, jossa autismi tai ainakin sen lievimmät ilmenemismuodot halutaan ymmärtää "neurodiversiteettinä" eli ihmisaivojen  normaalin vaihtelun piiriin kuuluvana asiana mieluummin kuin korjattavana sairautena. Liikkeessä vastustetaan autismin parantamista, minkä takia se on ajautunut kiistoihin myös monien autismijärjestöjen kanssa.
Autismi > Kehityshäiriönä

Autismi on APAn diagnostisen manuaalin mukaan kehityshäiriö, johon liittyy vaikeuksia sosiaalisessa vuorovaikutuksessa ja kommunikaatiossa. Huomion kohteet ovat usein valikoituneita ja käyttäytymisessä voi esiintyä stereotyyppisiä pakkoliikkeen kaltaisia eleitä ja vaikeita käytöshäiriöitä. Autismin taso vaihtelee lievästä vaikeaan, ja autististen henkilöiden älykkyys syvästä kehitysvammaisuudesta normaaliin.
Autismi > Autismi "neurodiversiteettinä"

Autistien oikeuksien liike katsoo, että autismi tai ainakaan Aspergerin syndrooma ja lievä autismi eivät ole kehityshäiriöitä, vaan kyse on neurobiologisesta erilaisuudesta. Aspergerin syndroomalle ominainen fyysiseen maailmaan suuntautuva kognitiivinen tyyli ei ole sen puutteellisempi kuin valtaväestölle ominainen sosiaaliseen maailmaan suuntautuva tyyli. Autististen henkilöiden aisteja ei voida pitää viallisina, koska ne ovat usein jopa tarkempia kuin valtaväestöllä. Eläminen neurotyypillisiä ihmisiä varten suunnitellussa yhteiskunnassa aiheuttaa kuitenkin erityistarpeita, jotka tulisi ottaa huomioon.
Aspies for Freedom

Vuonna 2004 Gareth Nelson perusti Britanniassa Aspies for Freedom -järjestön (AFF), joka oli ensimmäinen autististen henkilöiden perustama vammaisaktivismiin suuntautunut liike. Aspies tarkoittaa Aspergerin syndroomaa, ja on aktivistien  käyttämä nimitys itsestään. AFF vaatii, että autismille annetaan neurologisen vähemmistön virallinen asema. Tällöin olisi helpompi pitää huolta siitä, ettei autistisia henkilöitä aseteta perusteetta muita huonompaan asemaan. Autistiset piirteet eivät saisi olla esimerkiksi työpaikan saamisen esteenä, jos ne eivät haittaa työtehtävien hoitamista.
Aspies for Freedom vastustaa autismin parantamista, sillä se katsoo, että siinä on kyse autististen henkilöiden identiteetin riistämisestä. Tässä AFF on ajautunut ristiriitaan monien muiden autismijärjestöjen kanssa, jotka hyväksyvät autismiin kohdistuvien hoitokeinojen tutkimisen ja käytön.
Autismiaktivistien tavoitteita

Autistien oikeuksia puolustavat aktivistit vaativat, että ihmiset hyväksyisivät neurologisen poikkeavuuden homoseksuaalisuuden kaltaisena asiana, josta voisi iloita sen sijaan että sitä yritettäisiin parantaa. Tarkoituksena on korostaa, että autismissa ei ole kyse sairaudesta vaan neurologisesta erilaisuudesta, johon liittyy ongelmien lisäksi myös vahvuuksia. Autistien oikeuksien liikkeen päämääränä on neurologisen monimuotoisuuden eli neuro­diversiteetin tunnustaminen, autismin kirjoon kuuluvien yhteiskunnallisen aseman ja oikeusturvan parantaminen sekä omaehtoisesti toimivan autismikulttuurin luominen.
Suomalaisia mielipiteitä

Suomessa aktivistien arvostelua on herättänyt kansainvälinen GEMMA-projekti, jossa etsitään autismin puhkeamiseen liittyviä tekijöitä. Siinä toiveena on, että sairautta pystyttäisiin tällöin hoitamaan aiempaa paremmin ja jopa estämään sen puhkeaminen.  Aktivistit toteavat, että tutkimuksen tiedotteissa autismista puhutaan häiriönä, se nähdään taakkana ja sitä pyritään ehkäisemään. Autismiaktivistien mielestä tällainen on vihapuhetta ja rinnastettavissa natsipropagandaan.
Autismiaktivismin kritiikkiä

Kriitikkojen mukaan autismin hoitoa vastustavat eivät ymmärrä, mitä tutkimus voi tarjota henkilöille, jotka kärsivät autismista. Autismia on monenlaista, mutta autismiaktivistit edustavat ilmiön lievempää päätä.
Aiheesta muualla

Suomen empowerment-projekti (Arkistoitu – Internet Archive)
Autismin kirjon tarinoita (Arkistoitu – Internet Archive)
Heta Pukki: Evolutionary View on Autism (Arkistoitu – Internet Archive)
Autismi- ja Aspergerliiton toimintaa
Autismin kirjon vahvuuksista
Video (Arkistoitu – Internet Archive)
The Truth About Autism: Scientists Reconsider What They Think They Know
Amanda Baggs
Autismin tutkimuksen historiaa (Arkistoitu – Internet Archive)
Autismin kirjon ihmisten vertaiskokemuksia
Puoltaja verkkolehti
Suomen Asperger-yhdistys ry (Arkistoitu – Internet Archive)
Bola

Boleadoras
Bolas (esp. bola "pallo"), myös bola tai boleadoras on heitettävä ase, joka koostuu kahdesta tai useammasta toisiinsa köydellä kytketystä pallosta. Bolaa käytetään pyydystämiseen heittämällä se siten, että pallot kietovat köydet uhrin jalkojen ympärille.
Biologinen passi

Biologinen passi on sähköinen dokumentti, jolla seurataan kilpaurheilijan uran aikana biologisia muuttujia, esimerkiksi hemoglobiiniarvoa ja hematokriittiä. Biologista passia käytetään dopingtestaamisen kohdentamiseen. Kiellettyjen aineiden käyttöön voi viitata esimerkiksi veriarvojen muutokset.
Aiheesta muualla

Athlete Biological Passport Wada (englanniksi)
Biologinen tietokanta

Biologinen tietokanta on tietokanta, joka sisältää yhteen tai useampaan biologian osa-alueeseen tai organismiin liittyvää informaatiota. Tietokantoihin voidaan tallentaa esimerkiksi nukleiinihappoja, proteiineja, geenien ilmentymistä, signalointireittejä, sairauksia, onkologiaa, termistöä tai kirjallisuutta koskevaa tietoa. Tieto voi olla raakaa tai kuratoitua. Kuratointi voi olla joko asiantuntijoiden tai tietokantaa käyttävien tutkijoiden tekemää.
Biologisten tietokantojen tarkoitus on tallentaa, järjestellä ja jakaa biologista tietoa. Sitä on mahdollista myös yhdistää ja vaihtaa automaattisesti eri tietokantojen välillä. Biologiset tietokannat ovat tutkijoille tärkeitä resursseja ja niiden käyttö on tulossa välttämättömäksi monella biologian osa-alueella.
Esimerkkejä biologisista tietokannoista ovat GenBank, UniProt, Ensembl ja RefSeq.
Aiheesta muualla

Kuvia tai muita tiedostoja aiheesta Biologinen tietokanta Wikimedia Commonsissa
The Immaculate Collection

| The Immaculate Collection Madonna |
| --- | --- | --- |

Kokoelmalevyn tiedot
 Äänitetty : 1983–1990
 Julkaistu: 9. marraskuuta 1990
 Tuottaja(t): John ”Jellybean” Benitez, Reggie Lucas, Nile Rodgers, Stephen Bray, Patrick Leonard, Lenny Kravitz
 Tyylilaji: pop
 Kesto: 73.32
 Levy-yhtiö: Sire, Warner Bros.
Listasijoitukset
  1.  2.
Madonnan muut julkaisut
| I’m Breathless 1990 | The Immaculate Collection 1990 | Erotica 1992 |
Singlet albumilta The Immaculate Collection
 ”Justify My Love” Julkaistu: 6. marraskuuta 1990  ”Rescue Me” Julkaistu: 26. helmikuuta 1991
The Immaculate Collection on yhdysvaltalaisen poplaulajan Madonnan ensimmäinen kokoelmalevy. Se julkaistiin 13. marraskuuta 1990, ja siitä tuli hänen myydyin albuminsa kautta aikojen. Yhdysvalloissa levyä myytiin yli 10,8 miljoonaa kappaletta, ja maailmanlaajuiseksi myynniksi on arvioitu 28 miljoonaa kappaletta.[lähde? ] Albumilta julkaistiin singlet ”Justify My Love” ja ”Rescue Me” sekä uudelleenjulkaisuina ”Crazy For You” ja ”Holiday”.
Suomessa The Immaculate Collection on 92 500 kappaleen myynnillään Madonnan toiseksi myydyin albumi Something to Rememberin jälkeen.[lähde? ]
Madonna omisti The Immaculate Collectionin paaville.[lähde? ]
Madonna jätti julkaisematta kappaleet ”Now I’m Following You” ja ”Sooner or Later” singleinä. Hän laittoi sen sijaan kappaleet ”Justify My Love” ja ”Rescue Me” kokoelmalevylle, jotka muistuttavat julkaisemattomia kappaleita.selvennä
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Alkuperäinen albumi | Kesto |  |  |  |  |  |  |
| 1. | Holiday | Madonna | 4.06 |  |  |  |  |  |  |
| 2. | Lucky Star | Madonna | 3.37 |  |  |  |  |  |  |
| 3. | Borderline | Madonna | 4.00 |  |  |  |  |  |  |
| 4. | Like a Virgin | Like a Virgin | 3.12 |  |  |  |  |  |  |
| 5. | Material Girl | Like a Virgin | 3.53 |  |  |  |  |  |  |
| 6. | Crazy for You | Vision Quest -soundtrack | 3.45 |  |  |  |  |  |  |
| 7. | Into the Groove | Like a Virgin | 4.10 |  |  |  |  |  |  |
| 8. | Live to Tell | True Blue | 5.19 |  |  |  |  |  |  |
| 9. | Papa Don’t Preach | True Blue | 4.11 |  |  |  |  |  |  |
| 10. | Open Your Heart | True Blue | 3.51 |  |  |  |  |  |  |
| 11. | La Isla Bonita | True Blue | 3.48 |  |  |  |  |  |  |
| 12. | Like a Prayer | Like a Prayer | 5.52 |  |  |  |  |  |  |
| 13. | Express Yourself | Like a Prayer | 4.04 |  |  |  |  |  |  |
| 14. | Cherish | Like a Prayer | 3.52 |  |  |  |  |  |  |
| 15. | Vogue | I’m Breathless | 5.19 |  |  |  |  |  |  |
| 16. | Justify My Love | Aiemmin julkaisematon | 5.01 |  |  |  |  |  |  |
| 17. | Rescue Me | Aiemmin julkaisematon | 5.32 |  |  |  |  |  |  |
Arvostelut

Allmusic:
Robert Christgau: A+
Entertainment Weekly: A
Rolling Stone:
Beren Saat

| Beren Saat |
| --- | --- |

Henkilötiedot
Syntynyt: 26. helmikuuta 1984 (ikä 40) Ankara Turkki
Aiheesta muualla
Berensaat.com.tr
IMDb
Beren Saat (s. 26. helmikuuta 1984) on turkkilainen näyttelijä.
Saat on opiskellut liiketoimintaa ja hallintoa. Hän esiintyi vuonna 2004 television minisarjassa  Aşkımızda Ölüm Var. Hänet valittiin Rexonan mainoskasvoksi vuonna 2011. Mainoksista saamansa tulot hän lahjoitti naisten turvakoteja ylläpitävälle järjestölle.
Saat on ollut yksi Turkin suosituimmista televisiokasvoista. Monien turkkilaisten menestyssarjojen ja laajan instagram-näkysyyvden jälkeen hän on esiintynyt useissa Netflix-kanavan sarjoissa.
Vuonna 2023 Saat oli naispääosassa Netflixin elokuvassa Last Call for Istanbul.
Beggars Banquet

| Beggars Banquet The Rolling Stones |
| --- | --- | --- |

Studioalbumin tiedot
 Äänitetty : Olympic -studiot, Lontoo, 17. maaliskuuta 1968 –   25. heinäkuuta 1968
 Julkaistu:  6. joulukuuta 1968    7. joulukuuta 1968
 Formaatti: LP, CD, MC, SACD 
 Tuottaja(t): Jimmy Miller
 Tyylilaji: rock, blues rock
 Kesto: 39.47
 Levy-yhtiö:  Decca Records    London Records
Muut kannet
 takakansi      Kansi, jolla albumi alun perin julkaistiin.
Listasijoitukset
  1. (1 viikko, 9. marraskuuta 1968)   2. (joulukuu 1968)   3. (joulukuu 1968)   3. (9. joulukuuta 1968)   5. (1969)   8. (1969)   Top-10 (1968)   43. (9. elokuuta 2007)
The Rolling Stonesin muut studioalbumit
| Their Satanic Majesties Request 1967 | Beggars Banquet 1968 | Let It Bleed 1969 |
Singlet albumilta Beggars Banquet
 ”Street Fighting Man / No Expectations” Julkaistu: 31. elokuu 1968
Beggars Banquet on brittiläisen rockyhtyeen The Rolling Stonesin joulukuussa 1968 julkaistu albumi. 
Albumilla yhtye palasi sille perinteisempään rhythm and blues -musiikkiin edellisen albumin Their Satanic Majesties Requestin psykedeelisten vaikutteiden jälkeen. Paluusta musiikillisille juurille vihjasi tosin jo alkukesästä julkaistu single "Jumpin' Jack Flash", joka nousi listaykköseksi Britanniassa.
Albumi oli ensimmäinen, jonka tuotti Jimmy Miller, ja samalla se jäi viimeiseksi, jolla kitaristi Brian Jones oli kunnolla mukana.
Beggars Banquetin tunnetuin kappale on avausraita "Sympathy for the Devil". Myös kakkospuolen aloittava "Street Fighting Man" luetaan yhtyeen klassikoihin.
Joulukuun 10.–11. päivä 1968 yhtye kuvasi The Rolling Stones Rock and Roll Circus -konserttielokuvan yhdessä muiden huippuartistien kanssa tarkoituksenaan promovoida uutta albumia. Yhtye kuitenkin hyllytti elokuvan, ja se julkaistiin vasta vuonna 1996.
Levyn alkuperäistä Barry Feinsteinin suunnittelemaa kansikuvaa, jossa oli kuvattuna WC, jonka seinillä on kirjoitusta, ei aikoinaan hyväksytty levy-yhtiössä (ks. ylin kuva). Siksi albumi julkaistiin alun perin sovinnaisemmalla kannella varustettuna (ks. muut kannet; alempi kuva).
Idea korvaavaan kansikuvaan tuli The Beatlesin nimikkoalbumista, joka oli julkaistu vain pari viikkoa ennen Beggars Banquetia. Alkuperäisellä kansikuvalla varustettuna albumi julkaistiin vasta vuonna 1984, jolloin siitä ilmestyi ensimmäinen cd-versio.
Vuonna 2003 Rolling Stone -lehti valitsi albumin kaikkien aikojen top 500 -albumilistallaan sijalle 57.
Kappaleet

Kaikki kappaleet kirjoittaneet Mick Jagger ja Keith Richards, ellei toisin mainita.
A-puoli
Sympathy for the Devil – 6.27
No Expectations – 4.02
Dear Doctor – 3.26
Parachute Woman – 2.23
Jigsaw Puzzle – 6.17
B-puoli
Street Fighting Man – 3.18
Prodigal Son – 2.55 (säv. Robert Wilkins)
Stray Cat Blues – 4.40
Factory Girl – 2.12
Salt of the Earth – 4.51
Kokoonpano > The Rolling Stones

Mick Jagger – laulu, taustalaulu, huuliharppu
Keith Richards – akustinen ja sähkökitara, basso, laulu
Brian Jones – akustinen slide-kitara, sitar, tamboura, mellotron, huuliharppu
Charlie Watts – rummut, lyömäsoittimet
Bill Wyman – basso, taustalaulu, lyömäsoittimet
Kokoonpano > Vierailijat

Rocky Dijon – congarummut
Rik Grech – viulu
Nicky Hopkins – piano
Dave Mason – mellotron, shehani
Jimmy Miller – taustalaulu
Marianne Faithfull – taustalaulu
Anita Pallenberg – taustalaulu
Watts Street Gospel Choir – taustalaulu
Kokoonpano > Tuotanto

Jimmy Miller – tuottaja
Tom Wilkes – alkuperäinen suunnittelu
Michael Joseph – sisäkannen kuva
Barry Feinstein – etu- ja takakannen kuvat
Arvostelut

Allmusic () linkki
Blender () linkki
Telinevoimistelun Euroopan-mestaruuskilpailut 2009

Vuoden 2009 telinevoimistelun Euroopan-mestaruuskilpailut järjestettiin Milanossa, Italiassa 29. maaliskuuta – 5. huhtikuuta. Joukkuekilpailut eivät kuuluneet kisojen ohjelmaan.
Mitalistit > Miehet

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Moniottelu |  Fabian Hambüchen | 89,175 |  Daniel Keatings | 88,275 |  Juri Rjazanov | 88,200 |
| Permanto |  Fabian Hambüchen | 15,450 |  Matthias Fahrig | 15,400 |  Elefthérios Kosmídis  Aleksandr Šatilov | 15,350 |
| Hevonen |  Krisztián Berki | 15,600 |  Louis Smith | 15,550 |  Daniel Keatings | 15,500 |
| Renkaat |  Yuri van Gelder | 15,750 |  Oleksandr Vorobiov | 15,600 |  Jordan Jovtšev | 15,550 |
| Hyppy |  Thomas Bouhail | 16,325 |  Flavius Koczi | 16,312 |  Matthias Fahrig | 16,225 |
| Nojapuut |  Yann Cucherat | 15,825 |  Mitja Petkovšek | 15,800 |  Fabian Hambüchen | 15,375 |
| Rekki |  Vlásios Máras | 15,375 |  Yann Cucherat | 15,250 |  Nikolai Kuksenkov | 14,925 |
Mitalistit > Naiset

| Teline | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Moniottelu |  Ksenija Semjonova | 58,175 |  Ksenija Afanasjeva | 57,600 |  Ariella Kaeslin | 57,275 |
| Hyppy |  Ariella Kaeslin | 14,625 |  Julija Berger | 14,325 |  Anna Kalašnik | 14,275 |
| Eritasonojapuut |  Elizabeth Tweddle | 15,575 |  Ksenija Semjonova | 15,500 |  Anja Brinker | 14,800 |
| Puomi |  Jana Dem'jantšuk | 14,775 |  Anamaria Tămârjan | 14,750 |  Gabriela Drăgoi | 14,650 |
| Permanto |  Elizabeth Tweddle | 15,150 |  Vanessa Ferrari | 14,675 |  Ksenija Semjonova | 14,625 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Yhdistynyt kuningaskunta | 2 | 2 | 1 | 5 |
| 2. |  Saksa | 2 | 1 | 3 | 6 |
| 3. |  Ranska | 2 | 1 | 0 | 3 |
| 4. |  Venäjä | 1 | 3 | 2 | 6 |
| 5. |  Ukraina | 1 | 1 | 2 | 4 |
| 6. |  Kreikka | 1 | 0 | 1 | 2 |
| 6. |  Sveitsi | 1 | 0 | 1 | 2 |
| 8. |  Alankomaat | 1 | 0 | 0 | 1 |
| 8. |  Unkari | 1 | 0 | 0 | 1 |
| 10. |  Romania | 0 | 2 | 1 | 3 |
| 11. |  Italia | 0 | 1 | 0 | 1 |
| 11. |  Slovenia | 0 | 1 | 0 | 1 |
| 13. |  Bulgaria | 0 | 0 | 1 | 1 |
| 13. |  Israel | 0 | 0 | 1 | 1 |
Bolaget för Österbottniska Kustfarten

Bolaget för Österbottniska Kustfarten oli Suomen länsirannikolla vuosina 1825–1830 liikennöinyt osakeyhtiö. Se kuului Suomen ensimmäisiin osakeyhtiöihin.
Yhtiö perustettiin vuonna 1825 tapahtuneella osakeannilla. Yhtiön purjelaiva oli nimeltään Alkaja. Laivan päävarustaja ja asiamies oli Erik Julin.
Yhtiön tulot olivat pienet eikä toiminta jatkunut pitkään. Navigointi länsirannikon kaupunkeihin oli vaikeaa, koska monien satamien sisääntulot olivat kapeita. Yhtiö purettiin vuonna 1830 myymällä alus pois.
Bodøn lentoasema

Bodøn lentoasema on lentoasema Bodøn kaupungissa Norjassa. Lentoasema on Norjan seitsemänneksi suurin noin 1,5 miljoonalla vuotuisella matkustajalla. Asemalla on yksi kiitotie. Lentoasema valmistui vuonna 1937.
Lentoasemalta lennetään 18 kotimaan kohteeseen ja muutamiin ulkomaan kohteisiin, mutta kansainvälisistä reiteistä suurin osa on vain sesonkireittejä. Lentoasemalla on myös sotilastoimintaa. Aseman omistaa ja sitä ylläpitää Avinor.